แมวที่เลี้ยงไว้มีแผลบริเวณใกล้คอค่ะ ไม่แน่ใจว่าเป็นแผลจากการถูกกัดหรือไม่ ถ้าสมมุติว่าแมวถูกสัตว์ที่มีเชื้อกัดมา นานมั้ยกว่าจะแสดงอาการ แมวจะอยู่ได้อีกนานหรือไม่คะ
สวัสดีค่ะ โดยส่วนใหญ่หากแมวรับเชื้อพิษสุนัขบ้ามา จะเริ่มแสดงอาการภายใน 18 วันหลังรับเชื้อ และเชื้อจะถูกปล่อยออกมาทางน้ำลาย 1 วันก่อนแสดงอาการ และจะเสียชีวิตภายในประมาณ 4 วัน (ซึ่งมีระยะเวลาสั้นกว่าสุนัข)อาการของโรคพิษสุนัขบ้าในแมว จะแบ่งออกเป็น 3 ระยะ คือ1.ระยะเริ่มแรก แมวที่นิสัยขี้เล่น หรือชอบคลุกคลีกับเจ้าของ กลับมีนิสัยเปลี่ยนเป็นดุร้าย หงุดหงิดง่าย กัดหรือข่วนเจ้าของโดยไม่มีสาเหตุ หรืออาจหลบซ่อนตัว กลัวผู้คน ไม่เล่นเหมือนเดิม อาการประมาณ 1 วัน2. ระยะตื่นเต้น แมวจะเริ่มมีอาการกล้ามเนื้อสั่น ตามด้วยอาการทางระบบประสาท ดุร้าย ทำท่าทีพร้อมจะกัดหรือข่วน เมื่อมีการเคลื่อนไหวผ่าน มีอาการกลืนน้ำลายลำบาก น้ำไหลไหลย้อยเนื่องจากเกิดการอัมพาตของกล้ามเนื้อที่เกี่ยวกับการเคี้ยวและกลืน อาการในระยะนี้จะเป็นนาน 2-4 วัน3. ระยะอัมพาต แมวจะเริ่มแสดงอาการอัมพาตที่ส่วนท้ายของลำตัวก่อน แล้วลามมาที่ตัวและหัว และตายในที่สุด โดยมักตายในเวลาประมาณ 4 วันนับตั้งแต่เริ่มมีอาการดังนั้นหากแมวเพิ่งถูกกัดมา ต้องสังเกตอาการแมวไปอย่างน้อย 18 วันค่ะ หากแมวไม่มีอาการผิดปกติ ก็อย่าลืมพาไปฉีดวัคซีนนะคะ